Man verdrink by Hermanus | Maroela Media
Argieffoto van Fick's Pool (Desember 2019) (Foto: Ficks/Facebook)
Andre Barnard, stasiebevelvoerder van die Nasionale Seereddingsinstituut (NSRI), het gesê die organisasie is Saterdagmiddag omstreeks 16:30 ontbied ná berigte van 'n verdrinking by Fick's Pool.
"'n Man het in die water gespring voor hy in die moeilikheid beland het," het Barnard gesê. Die seevaartuig Maritimus is geloods en NSRI se reddingswemmers, SAPD, Wes-Kaapse departement van gesondheid, Hermanus Protection Services en CMC-ambulansdiens het reageer.
"'n Plaaslike man, 'n lid van die Hermanus-buurtwag en 'n voormalige NSRI-vrywilliger, het in die water ingegaan om die man te help en lewensredders het hom bygestaan. Hulle kon die man uit die water haal en het hom na die rotse gebring, maar die onbekende man het nie reageer nie."
NSRI-reddingswemmers het 'n klein rubberbootjie gebruik om die man van die rotse na die boot te neem en hy is na Hermanus-hawe geneem waar paramedici die man dood verklaar het.
Die man se liggaam is aan die forensiese patologiedienste oorgegee. Die polisie doen 'n geregtelike doodsondersoek.